Søndag eftermiddag var piraterne på jagt efter endnu en sejr og tre point på Sjælland. Det fik de, da de slog Rødovre Mighty Bulls.

Søndag tog Aalborg Pirates sejren, da de spillede mod Rødovre. Trods mange skader på holdet formåede piraterne at vinde 2-1. Pirates skulle bruge de tre point for at holde Odense på afstand, mens Rødovre også havde brug for pointene for at trække ind på Esbjerg i kampen om den sidste slutspilsplads. I 3. periode blev sejren sikret, og dermed er der nu seks ned til nærmeste udfordrer, Odense Bulldogs, på 2. pladsen. Pirates spiller næste gang på tirsdag, hvor Rungsted Seier Capital kommer til Gigantium.